Missatge: Uriel Bertran demana al president que vagi cap a l'estat propi si el PP tanca la porta al pacte fiscal Solidaritat ha dit al president de la Generalitat, Artur Mas, que donaria suport a un pacte fiscal que permeti a la Generalitat de tenir la clau de la caixa, que recapti tots els impostos, i li ha demanat que si el govern espanyol no l'accepta es comprometi a començar un procés cap a la independència. 'Com ho faríeu?', ha dit Mas a Uriel Bertran, segons que ha explicat el diputat de Solidaritat, que li ha exposat el full de ruta que la seva formació proposa. Aquest full de ruta suposaria, resumidament, que la Generalitat comencés una ronda de reunions amb governs de la Unió Europea perquè reconegués l'hipotètic nou estat català; que convoqués un referèndum sobre la independència i que, en cas de victòria del sí, s'acabessin de tancar les reunions amb els executius i institucions internacionals per acabar proclamant formalment la independència. Segons Bertran, Mas els ha respost que ja tindrien ocasió de parlar-ne més endavant. I avui s'han centrat en els detalls del pacte fiscal. Segons Solidaritat, si la Generalitat no pot recaptar tots els impostos, o bé es repeteixen els errors del passat o s'avança cap a l'estat propi. Llegir més: http://www.vilaweb.cat/noticia/4014223/20120524/mas-pregunta-solidaritat-comencaria-proces-cap-independencia.html
Emocions: no emotion

Resposta: Reunió protocol·lària amb tots els partits abans de llançar la proposta del pacte fiscal. En Mas no tenia cap interès a reunir-se amb SI, simplement ho ha fet per quedar bé i simular que lidera tot el país.
Emocions: disgust, distrust